《次韵和元礼》
宋代·洪刍

湖海沙鸥性，山林雾豹文。龙蛇争起陆，羔雁看成群。

玉石无缁磷，芝兰自苾芬。韩康不二价，女子会知君。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。